Gerrit E - Jan 2022
Fantastiese atmosfeer van Karoo rustigheid.
Ons het die oorslaap op Meyerspoort baie geniet, die huis was baie ruim, goed toegerus en baie skoon. Die omgewing was tipies Karoo, skoon, vars en baie rustig. Ons gasheer en gasvrou het baie mooi na ons gekyk en ons ook bederf met hulle self ingelegde vrugte(kwepers) wat smul lekker was. Dit het baie gereën kort nadat ons gearriveer het en die volgende dag was die spruite aan die afloop. Oom Jannie, ons gasheer het egter baie mooi na ons gekyk en saam met ons gery tot op vaste grond sodat ons die reis kon voort sit. Hy het ook baie interessante goed van sy boerdery vir ons vertel en gewys. Dit was voorwaar 'n lekker oorbly, dankie oom.
Meyerspoort se terugvoer
Gerrit, dankie vir die mooi verslag. Dis altyd lekker om mense te ontmoet wat ons omgewing so waardeer. Dit was vir ons ook lekker om die spruit te sien loop na die verskriklike droogte wat ons gehad het. Die seisoen het baie mooi begin vir ons. Kom gerus weer.
Marietjie V - Jan 2022
Heerlik gekuier in die ontspannende plaasatmosfeer na 'n lang reis. Fasiliteit goed toegerus, netjies en skoon.
Fasiliteit baie goed toegerus, heerlik gekuier, hout was beskikbaar vir 'n braai onder die unieke Karoo-sterrehemel. Baie dankie vir die vriendelike ontvangs.
Marietjie, baie dankie vir die vriendelike woorde. Dit was 'n plesier om julle op die plaas te ontvang. Kom gerus weer.
Welma D - Jan 2022
Besonderse rustige oornag.
Baie dankie vir die wonderlike ervaring, kinders het dit vreeslik geniet. Regte plaaservaring vir stadskinders. Die vye en kweperjellie was heerlik! Waar kan ons van die kweperjellie aankoop? Sal beslis weer hier oornag.
Welma, ons is baie bly dat julle die plaas-ervaring geniet het. Ja, die Karoo is nou op sy mooiste na die heerlike reën wat ons gekry het. Die kweperjellie is gewoonlik te koop by Silwerkaroo Padstal, so 40 km van ons af op die N12. Mooi jaar vir julle verder.